**K-zona** (poznatija kao **Vox Feminae** ili samo Vox) je udruga je osnovana 2005. godine sa sjedištem na zagrebačkoj Trešnjevci, punog naziva 'Prostor rodne i medijske kulture K-zona'. Javno je prepoznata prvenstveno kroz VoxFeminae.net portal i istoimeni festival, ali i kroz socijalno poduzetništvo, programe edukacije, medijske produkcije, dokumentacije te rad u lokalnoj zajednici. 

Aktivnu jezgru čine aktivisti/ce, umjetnice/i, teoretičarke/i, novinarke/i i mladi znanstvenici/e. 

Od 2018. godine udruga vodi i Društveno kulturni centar 'Šesnaestica'.

VoxFeminae.net
--------------

Portal je u svom nastanku popunio veliku prazninu u medijskom prostoru, te je dugoročno ostvario stabilnost kroz inovaciju, umrežavanja i široki angažman u trenutcima kada su drugi slični projekti ugašeni. Povremeno organizira i edukaciju za web novinare od koji neki postaju i suradnici.

Portal VoxFeminae se pridružio se potpisivanju Sporazuma o prihvaćanju smjernica Medijskog kodeksa Pravobraniteljice za ravnopravnost spolova.

Dobitnice nagrade Strašne žene 2021. godine
### Nagrada: Strašne žene

Portal VoxFeminae.net i društveno poduzeće Fierce Women su u 2020. godini dodjelile nagradu ‘Strašnim ženama’ za doprinos rodnoj ravnopravnosti, pravednosti i socijalnoj pravdi u Hrvatskoj. Nakon javnog poziva za nominacije nagradu su dobile 5 *'strašnih' žena i heroina* kroz međunarodni projekt WoW - Žene o ženama: Branka Bakšić Mitić, Tatjana Bračanov, Dana Budisavljević, Nora Krstulović i Maja Mamula.

Za 2021. kroz javni poziv prijavljiivane su i pojedinke i incijative. Dodjela nagrada (portreti ilustracije) je najavljena kao Facebook stream uživo. Dobitnice su: pravnica Antonija Petričušić, novinarka Maja Sever, spisateljica Monika Herceg, odvjetnica Zrinka Bojanić i tim Zagrebačkog psihološkog društva.

Vox Feminae Festival
--------------------

Vox Feminae Festival je međunarodni transdisciplinarni festival suvremene umjetnosti, urbane, alternativne kulture i rodnih pitanja, te rodno osviještenog društvenog angažmana. Utemeljen je 2006. godine s ciljem povećanja vidljivosti stvaralaštva žena kroz međunarodni natjecateljski filmski program, izložbe i performanse te radionice i druge edukativne sadržaje.  Teme uključuju rodnu ravnopravnost, stvaralaštvo i postignuća žena, nestereotipne rodne uloge i odnose te feminističke i LGBTIQ teme. Festival je u 2020. godini po prvi put organiziran isključivo online zbog pandemije.

Mreže i šire djelovanje
-----------------------

K-zona je članica je velikog broja mreža, platformi i zadruga, uključujući Saveza udruga Klubtura, Saveza udruga Operacija grad, Hrvatskog filmskog saveza, ILGA EUROPE, Gendernet, Zadruge za etično financiranje i drugih. 

Regionalni portal gendernet piše: "Udruga K-zona, osnovana 2005, teži samokritičnom, samosvjesnom, nesebičnom društvu bez binarnih okvira, granica i diskriminacije, a zajednica za koju se zalaže podrazumijeva potpunu ekonomsku, kulturnu, medijsku i pravnu ravnopravnost."

Izvori
------

1. ↑  PANEL DISKUSIJA: Vox Feminae platforma - Umrežavanje i razvoj modela DIY rada - KIC. *www.kic.hr*. Preuzeto 2021-03-01.
2. ↑  Prijavi se na radionicu i uključi u rad VoxFeminae.net portala. *Booksa*. Preuzeto 2021-03-01.
3. ↑  Portal VoxFeminae pridružuje se potpisivanju Sporazuma o prihvaćanju smjernica Medijskog kodeksa - nastavak podrške inicijativi Pravobraniteljice | Pravobraniteljica za ravnopravnost spolova (en). *vawa.prs.hr*. Preuzeto 2021-03-01.
4. ↑  Otvorene su nominacije za Fierce Women WoW nagrade (hr). *TEATAR.HR* (2019-11-13). Preuzeto 2021-03-02.
5. ↑  Branka Bakšić Mitić – borkinja za zanemarene i obespravljene (hr). *Civilnodruštvo.hr* (2020-03-13). Preuzeto 2021-03-02.
6. ↑  Voxfeminae.net i Fierce Women organiziraju prvu dodjelu nagrada za strašne žene godine (hr). *OdjeciKulture.com* (2020-02-28). Archived from the original on 2020-11-30. Preuzeto 2021-03-01.
7. ↑  Proglašene 'Strašne žene' godine (hr). *Civilnodruštvo.hr* (2020-03-05). Preuzeto 2021-03-02.
8. ↑  Otvorene nominacije za Fierce Women WoW nagrade, rok 10. siječnja (hr). *Civilnodruštvo.hr* (2021-01-05). Preuzeto 2021-03-02.
9. ↑  Dujmović, Antonija. Za drugu dodjelu nagrada za strašne žene nominirano preko 60 iznimnih pojedinki i organizacija (hr). *Žene i mediji*. Preuzeto 2021-03-02.
10. ↑  Pred nama je 2. dodjela nagrada za strašne žene godine (hr). *www.journal.hr*. Preuzeto 2021-03-01.
11. ↑  Voxfeminae.net predstavio pet dobitnica ovogodišnje Fierce Women WoW nagrade – VoxFeminae. *voxfeminae.net*. Preuzeto 2021-03-04.
12. ↑  Otvoren Vox Feminae - Ladyfest Zagreb. *ravnopravnost.gov.hr*. Preuzeto 2021-03-01.
13. ↑  HAVC • Vox Feminae Festival. *www.havc.hr*. Preuzeto 2021-03-01.
14. ↑  Ovi genijalni ljudi stoje iza Vox Feminae festivala. Rekli su nam zašto je on i dalje relevanatan (hr). *Super1* (2020-05-12). Archived from the original on 2021-11-30. Preuzeto 2021-03-01.
15. ↑  Clubture. *www.clubture.org*. Preuzeto 2021-03-01.
16. ↑  VoxFeminae.net (en-GB). *Cultural Gender Practices Network*. Preuzeto 2021-03-01.

Vanjske veze
------------

* Vox Feminae portal
* Društveno kulturni centar Šesnaestica
* Projekt Žene o ženama